હૈદરાબાદઃ ઇન્ડિયન પ્રીમિયર લીગની 10મી સિઝનની પ્રથમ મેચમાં સનરાઇઝર્સ હૈદરાબાદે વિજયના શ્રીગણેશ કર્યા હતા. હૈદરાબાદમાં રાજીવ ગાંધી ઇન્ટરનેશનલ સ્ટેડિયમમાં રંગારંગ ઓપનિંગ સેરેમની બાદ રોયલ ચેલેન્જર્સ બેંગલુરુ (RCB)એ ટોસ જીતીને સનરાઇઝર્સ હૈદરાબાદ (SRH)ને બેટિંગ માટે આમંત્રણ આપ્યું હતું. બેટિંગમાં ઊતરેલી સનરાઇઝર્સ હૈદરાબાદે ચાર વિકેટે 207 રન બનાવી રોયલ ચેલેન્જર્સ બેંગલુરુ સમક્ષ 208 રનનું લક્ષ્ય આપ્યું હતું. જોકે બેટિંગમાં ઊતરેલી રોયલ ચેલેન્જર્સ બેંગલુરુ 172 રનમાં જ ઓલઆઉટ થઈ ગઈ હતી.